President for Ontarios lovgivende forsamling

{{Infoboks embede
| embede = President for Ontarios lovgivende forsamling{{small|Speaker of the Legislative Assembly of Ontario}}
| emblem = Coat_of_Arms_of_Ontario.svg
| bilde = Groves Opening.jpg
| sittende = Ted Arnott
| sittendesiden = 11. juli 2018
| type = 
| virkeområde = 
| tiltaleform = 
| residens = 
| utpeker = Medlemmene av Ontarios lovgivende forsamling
| utpekerstilling = 
| terminlengde = 
| etablert = 
| opphørt = 
| første = John Stevenson
| opprettet = 
| rekkefølge = 
| underlagt = 
| nestleder = Visepresident for Ontarios lovgivende forsamling
| lønn = 
| nettsted = Legislative Assembly of Ontario
| fotnoter = 
}}

Presidenten for Ontarios lovgivende forsamling () er leder for denne canadiske delstatens parlament. Embetet ble innstiftet i 1867.

 Funksjoner 
Presidenten håndhever og tolker husets regler, slik de er beskrevet i de stående ordrene. Dersom det oppstår en situasjon, som ikke er dekket av disse ordrene, fatter presidenten en avgjørelse basert på presedens. Det er også en del av presidentens funksjoner å opprettholde orden og dekorum i huset. Hvis en representant forstyrer orden, for eksempel gjennom uparlamentarisk språkbruk eller personangrep på andre representanter, kan presidenten kalle til orden. Dersom representanten likevel ignorerer presidentens myndighet, kan presidenten fjerne vedkommende fra salen.

Presidenten deltar ikke i husets debatter og voterer ikke, bortsett fra ved stemmelikhet.

Presidenten er leder for Office of the Legislative Assembly og Board of Internal Economy''.

Presidenten spiller også en seremoniell og diplomatisk rolle som den lovgivende forsamlingens representant, enten det gjelder å ønske dignitærer velkommen til forsamlingens bygning eller å representere forsamlingen rundt om i Canada og utenlands.

Valg 
I begynnelsen av hvert parlament, før noe som helst annet arbeid blir utført, velger representantene en president gjennom hemmelig avstemning. Enhver representant – med unntak av partiledere og ministre – kan nominere en hvilken som helst annen representant til embetet som president. Siden 1990 har embetsinnehaverne blitt valgt på denne måten. Tidligere ble presidenten utnevnt direkte av Ontarios statsminister etter konsultasjoner med lederen for opposisjonen og lederen for det tredje største partiet og deretter ratifisert av forsamlingen. David Warner var den første presidenten som ble valgt av sine kollegaer. Denne endringen gjenspeiler en liknende reform, som ble foretatt av Underhuset i Canada i 1986. 

Presidenten er vanligvis medlem av regjeringspartiet. De eneste unntakene har vært Jack Stokes, Nelson Parliament og Hugh Edighoffer.

Upartiskhet 
Det forlanges at presidenten utøver sitt embete upartisk, men vedkommende trenger ikke å gi opp sitt partimedlemskap etter at han/hun har blitt valgt. Dette er identisk med det systemet som anvendes i Underhuset i Canada, men står i kontrast til embetet som president for Det britiske underhuset. Presidenten for Ontarios lovgivende forsamling er ikke til stede på caucuser og politiske evenementer.

Den eneste presidenten, som sa opp sin partitilknytning etter å ha blitt valgt, var Nelson Parliament i 1920. Han representerte opprinnelig Ontario Liberal Party.

Liste

Referanser 

Ontario
 
Ontario